**ELŐTERJESZTÉS**

**Körmend város Önkormányzata Képviselő-testülete 2017. március 29-i ülésére**

**Tárgy:** Elvi hozzájárulás megtárgyalása

Tisztelt Képviselő-testület!

Zsebe Ferenc kérelmező az alábbi kéréssel fordult az Önkormányzathoz:

A kérelmező korábban vételi szándékot jelentett be a 307/1 hrsz-ú ingatlan egy részét illetően, melyet a Szabadság tér 11-12. Társasház tulajdonosai, köztük Körmend város Önkormányzata (annak Képviselő-testülete) támogatott is azzal, hogy a Danielo Pizzéria és a Kölcsey Iskola konyhaépülete közti területre (90 m2) az Önkormányzat szolgalmi jogot létesít, mivel ezen területen valósul meg a konyhaépület raktárának feltöltése, ide nyílik továbbá a konyha menekülési útvonala is.

A kérelmező kérelme arra irányul, hogy 90 m2 helyett 62 m2-re jegyeztesse fel az Önkormányzat a szolgalmi jogot, mivel a csatolt rajzok szerinti beépítést szeretné megvalósítani.

A szolgalmi jog bejegyzéséhez szükséges változási vázrajz készítése még folyamatban van, így az alábbi határozati javaslatot terjesztjük elő:

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy a 151/2016. (XI.24.) határozatát módosítva hozzájárul ahhoz, hogy a Körmend, Szabadság tér 11-12. számú Társasház, mint eladó és Zsebe Ferenc, mint vevő közt létrejövő, a körmendi 307/1 hrsz-ú ingatlan 200 m2 nagyságú telekrészének értékesítésére irányuló adásvétel során a vételt érintő területrész 90 m2-nyi része helyett –az előterjesztéshez csatolt beépítési vázlatnak megfelelően - 62 m2-t érintően kerüljön szolgalmi jog bejegyzésre az önkormányzati tulajdonban lévő Körmend 305 hrsz-ú ingatlan (általános iskola) javára.

A Képviselő-testület azonban ezen hozzájárulását az alábbi feltételekhez kötve adja meg:

1. A Körmendi Kölcsey Utcai Általános Iskola konyhaépülete számára továbbra is biztosítani kell az árufeltöltés lehetőségét, az erre szolgáló lépcsőfeljárót továbbra is szabadon kell hagyni, azt beépítéssel érinteni nem lehet
2. A szolgalmi jog feljegyzését megelőzően a kérelmező változási vázrajzot és kitűzést köteles készíttetni saját költségére, és ezek alapján kell meggyőződni arról, hogy az 1)pontban írtak teljesülnek-e
3. A Körmendi Kölcsey Utcai Általános Iskola konyhaépületének csapadékvízelvezetését a kérelmezőnek saját költségén kell a jelenlegihez képest más módon megoldania, melyet a kérelmező egyeztetni köteles a Műszaki Irodával,
4. Körmend város Önkormányzata a Körmendi 305 hrsz.-ú ingatlan (általános iskola) javára bejegyzendő, a vétel tárgyát képező területből 62 m2-nyi területet érintő szolgalom ellenértékeként egyszeri 206.666 Ft. összeget fizet meg a vevő részére.

A 151/2016. (XI.24.) határozatnak az itt nem módosított rendelkezései továbbra is hatályosak és alkalmazandóak.

Körmend, 2017. 03. 22.

**Bebes István**

**polgármester**